**Aminata Savadogo** (født 9. januar 1993 i Riga i Latvia), som artist kjent under fornavnet **Aminata**, er en latvisk vokalist, låtskriver, musikkprodusent og modell. Hun representerte Latvia i Eurovision Song Contest 2015 med sangen «Love Injected», og samme år slapp hun debutalbumet sitt *Inner Voice*.

Bakgrunn
--------

### 1993–2014: Tidlig liv og karriere

Savadogo ble født i Riga i 1993. Moren er av latvisk og russisk avstamning, mens faren er burkinabé. Savadogo anser seg selv som latvier. Hun begynte å synge offentlig som 13-åring og ble instruert av sangpedagogen Nadežda Buharova. Savadogo ble uteksaminert fra musikk- og kunstskolen i Bolderāja i Riga, og på ungdomsskolen spesialiserte hun seg i fløytespill. Som 15-åring deltok hun i det latviske tv-programmet *Krodziņā pie Paula* og siden i *Muzikālā banka* da hun var 17 år. Hun deltok senere i *Koru kari 3*, den latviske versjonen av *Det store korslaget*.

Savadogo fikk internasjonal oppmerksomhet da hun deltok i *Dziesma 2014*, den latviske finalen til Eurovision Song Contest 2014 med sangen «I Can Breathe». Hun kvalifiserte seg fra semifinalen og ble siden nummer fem i den latviske finalen. Savadogo vant deretter den tv-sendte talentkonkurransen *Jaunā talantu fabrika*.

### 2015–2016: Eurovision Song Contest 2015 og *Inner Voice*

Aminata fremfører «Love Injected» under Eurovision Song Contest 2015
I 2015 deltok Savadogo på nytt I den latviske finalen med sangen «Love Injected». Hun vant den latviske finalen og fikk dermed representere Latvia i Eurovision Song Contest 2015. Mellom den latviske finalen og Eurovison Song Contest slapp Savadogo debutalbumet *Inner Voice* 8. april 2015.

I Eurovision Song Contest var hun den tiende artisten på scenen under semifinale 2. Hun kvalifiserte seg til finalen etter å ha blitt nummer to i semifinalen med 155 poeng. Dette var Latvias første finalekvalifisering på syv år. I finalen var hun nummer 19 ut på scenen og endte til på sjetteplass av 27 deltakere. «Love Injection» fikk 186 poeng, inkludert tre tolvpoengere. Sjetteplassen var Latvias beste plassering i konkurransen siden 2005, og landets fjerde beste plassering til da. Året etter skrev hun sangen «Heartbeat», fremført av Justs. Låten representerte Latvia i Eurovision Song Contest 2016, den den endte på 15. plass i finalen.

### 2016–: *Red Moon* og *Golos*

Under den latviske finalen 28. februar 2016, fremførte Savadogo sin nye sang «Fighter». En musikkvideo til singelen ble sluppet 13. april.

I oktober samme år slapp hun sitt andre studioalbum, kalt *Red Moon*. Hun deltok også i sesong 5 av *Golos*, den russiske versjonen av *The Voice*, men ble slått ut før utslagsrunden. Under blindauditionen sin ble hun med på Polina Gagarinas lag, en artist som også deltok i Eurovision Song Contest 2015.

Savadogo skrev siden sangen «I'm Like a Wolf» for den litauiske sangeren Aistė Pilvelytė, som deltok i den litauiske finalen for å representere Litauen i Eurovision Song Contest 2017. Hun tapte for gruppen Fusedmarc og endte som nummer to i den litauiske finalen. I 2020 skrev hun sangen «Still Breathing», fremført av Samanta Tīna. Sangen skulle representert Latvia i Eurovision Song Contest 2020, men konkurransen ble avlyst på grunn av koronaviruspandemien. Hun var i stedet blant låtskriverne på låten «The Moon is Rising», som Samanta Tīna deltok med i Eurovision Song Contest 2021. Sangen kvalifiserte seg ikke til finalen.

Diskografi
----------

### Album

* 2015: *Inner Voice*
* 2016: *Red Moon*

### EP-er

* 2019: *Maiga vara*

Referanser
----------

1. ↑   Discogs, Discogs artist-ID 4355572, besøkt 9. oktober 2017[Hentet fra Wikidata]
2. ↑  «Uzticamā» **(latvisk)**. Ieva. 6. november 2013. Arkivert fra originalen 24. februar 2015. Besøkt 13. juni 2021.
3. ↑  «Aminata - Latvia - Vienna 2015». *Eurovision.tv* **(engelsk)**. Besøkt 13. juni 2021.
4. ↑  Rudaks, Uldis (19. mai 2015). «Aminata: Pret visu, ko daru, esmu diezgan kritiska». *Diena.lv* **(latvisk)**. Besøkt 17. mai 2019.
5. 1 2  Clark, Liam (4. februar 2014). «Latvia: Aminata Savadogo: "I was afraid to show my songs before, but now it seems nice!" [Interview]». Escxtra.com. Besøkt 19. februar 2015.
6. ↑  Mikheev, Andy (24. februar 2014). «Eurovision 2014 — Aarzemnieki (Latvia / Латвия)». *ESCKAZ*.
7. ↑  Roxburgh, Gordon (8. februar 2015). «Latvia: Results of second Supernova round». Eurovision.tv. Besøkt 19. februar 2015.
8. ↑  Roxburgh, Gordon (15. februar 2015). «Latvia has chosen their four finalists». Eurovision.tv. Besøkt 19. februar 2015.
9. ↑  Roxburgh, Gordon (22. februar 2015). «Aminata to represent Latvia in Vienna». Eurovision.tv.
10. ↑  Thorne, Liam (27. mars 2015). «LATVIA: Aminata Savadogo releases debut album on April 8». Wiwibloggs.
11. ↑  eurovision.tv (24. mai 2015). «Eurovision Song Contest 2015 – Semi-final 1 Scoreboard». *eurovision.tv*. EBU. Besøkt 24. mai 2015.
12. ↑  eurovision.tv (24. mai 2015). «Eurovision Song Contest 2015 – Semi-final 2 Scoreboard». *eurovision.tv*. EBU. Besøkt 24. mai 2015.
13. ↑  «Latvijas Televīzija pirmo reizi pārraidīs "Supernova" ar surdotulkojumu». *lsm.lv* **(latvisk)**. Latvijas Televīzija. Besøkt 26. februar 2016.
14. ↑  Shokayan, Antranig (14. april 2016). «Watch: Aminata packs a punch with new single "Fighter"». Wiwibloggs. Besøkt 18. april 2016.
15. ↑  «Aminata Savadogo Latvia 2015 at London Eurovision Party - Interview». Wiwibloggs. 18. april 2016.
16. ↑  «Latvia's Aminata auditions for the Voice of Russia 2016». *wiwibloggs* **(engelsk)**. 4. juli 2016. Besøkt 13. juni 2021.
17. ↑  «A turnaround - Aminata Savadogo eliminated from The Voice of Russia». *wiwibloggs* **(engelsk)**. 26. november 2016. Besøkt 13. juni 2021.
18. ↑  «Aminata joins Polina's team on The Voice of Russia 2016». *wiwibloggs* **(engelsk)**. 10. september 2016. Besøkt 13. juni 2021.
19. ↑  Thomson, Euan (7. desember 2016). «Lithuania: Aminata to submit an entry for Eurovizijos». *eurovoix.com*. Eurovoix. Arkivert fra originalen 20. januar 2017. Besøkt 31. desember 2016.
20. ↑  «Samanta Tīna - Latvia - Rotterdam 2021». *Eurovision.tv* **(engelsk)**. Besøkt 13. juni 2021.

Eksterne lenker
---------------

* (en) Aminata – kategori av bilder, video eller lyd på Commons Rediger på Wikidata
* (en) Aminata Savadogo på Internet Movie Database Rediger på Wikidata

* (en) Aminata Savadogo hos The Movie Database Rediger på Wikidata
* (en) Aminata Savadogo på Discogs Rediger på Wikidata

* (en) Aminata Savadogo på MusicBrainz Rediger på Wikidata

  


| Utmerkelser og prestasjoner |
| --- |
| Forgjenger :**Aarzemniekimed «Cake to Bake»** | **Latvia i Eurovision Song Contest**2015 | Etterfølger :**Justsmed «Heartbeat»** |

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** MusicBrainz **·** Discogs
 |